31994R2029
L 206/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2029/94 НА КОМИСИЯТА
от 8 август 1994 година
за изменение на Регламент (ЕИО) № 2191/81 относно предоставянето на помощ за закупуването на масло от институции и организации с нестопанска цел
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕО) № 1880/94 (2), и по-специално член 12, параграф 3 от него,
като взе предвид Регламент (ЕИО) № 3813/92 на Съвета от 28 декември 1992 г. относно разчетната единица и обменните курсове, които трябва да се прилагат за целите на Общата селскостопанска политика (3), последно изменен с Регламент (ЕО) № 3528/93 (4), и по-специално член 9, параграф 1 от него,
като има предвид, че Регламент (ЕИО) № 2191/81 на Комисията (5), последно изменен с Регламент (ЕИО) № 1756/93 (6), предвижда отпускането на помощ за закупуването на масло от институциите и организациите с нестопанска цел;
като има предвид, че Регламент (ЕО) № 1881/94 на Съвета (7), който последно изменя Регламент (ЕИО) № 2072/92 на Съвета (8) за определяне на индикативната цена на млякото и на интервенционните цени на маслото, на обезмасленото сухо мляко и на сирената Grana Padano и Parmigiano Reggiano за два годишни периода от 1 юли 1993 г. до 30 юни 1995 г., предвижда допълнително намаление на интервенционната цена на маслото от 1 август 1994 г.,
като има предвид, че при това положение следва да се адаптира помощта за изкупуване на маслото, предвидена в Регламент (ЕИО) № 2191/81;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
В член 2 от Регламент (ЕИО) № 2091/81 сумата „138 ECU“ се заменя със сумата „130 ECU“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 август 1994 година.